ཕལ་ཆེར་ཉིན་བཅུ་གྲངས་ཤིག་ཕྱིན་རྗེས་མི་རྣམས་ཀྱིས་དེ་སྔོན་གྱི་གནས་ཚུལ་དེ་རིམ་གྱིས་བརྗེད་པར་གྱུར།རྒན་མོ་ཝེ་ལགས་ཀྱིས་གློ་བུར་དུ་བུད་མེད་ལོ་སུམ་ཅུ་ཅན་ཞིག་ནང་དུ་ཁྲིད་ཡོང་ནས་དེ་ནི་ཞང་ལིན་སོའོ་ཡི་སྒྱུག་མོ་རེད་ཟེར།བུད་མེད་དེ་གྲོང་གསེབ་ཀྱི་མི་ཡིན་པ་འདྲ་ཡང་མི་ལ་འབྲེལ་བ་བྱེད་སྐབས་བག་ཕེབས་ལ་སྐད་ཆ་བཤད་མཁས་པས་འཚམས་འདྲི་བྱས་རྗེས་དགོངས་དག་ཐུགས་བདེན་ཞུས་ནས་མོ་རང་ནི་ཆེད་དུ་བུའི་མནའ་མ་འཁྲིད་པར་ཡོང་བ་ཡིན་ཟེར།དཔྱིད་ཚུགས་ལས་བྲེལ་ཆེ་བས་ནང་དུ་རྒན་འཁོགས་དང་ཕྲུ་གུ་ལས་མེད་པས་ལག་རོགས་མི་འདང་ཟེར།